L'Ajuntament de Llíria reivindica una societat sense discriminacions a la diversitat sexual
28 de juny de 2017

La bandera de l'arc de sant martí estarà penjada en l'ajuntament de Llíria des de hui 28 de juny, Dia Internacional de l'Orgull de lesbianes, gais, transsexuals, bisexuals i intersexuals, i durant els pròxims dies per a donar visibilitat un any més a les reivindicacions d'estos col•lectius.

Igualment, el consistori se suma a la declaració institucional feta per la Federació Espanyola de Municipis i Províncies amb motiu del Dia Internacional de l'Orgull LGTBI.

El municipi edetà vol manifestar el seu compromís amb els drets humans i per la igualtat efectiva, per una societat sense discriminació a les persones per la seua orientació sexual o identitat de gènere, i la seua més ferma condemna a les agressions cap a les persones del col•lectiu LGTBI.